Cuneiform Tablet KUG 11
Cuneiform tablet, dated to the Old Assyrian Period (ca. 1950-1850 BC).
Genre: agreement (contract)
Transliteration:
30 ma-na KÙ.BABBAR ša en-um-a-šur DUMU a-ni-nim a-na il₅-we-da-ku i-dí-nu-ma KÙ.BABBAR a-na a-lim{ki} šé-ni-šu i-lu-ku-ma 1 GÚ KÙ.BABBAR i-ša-qú-lu-ma KÙ.BABBAR lá i-né-ṭí-ru a-na na-ru-qí-šu i-lu-ku a-wa-tum i-gi₅-im-ra-ma a-na 1 GÚ KÙ.BABBAR 25 ma-na KÙ.BABBAR i-na-aḫ-DINGIR il₅-qé ṭup-pu-um ša 1 GÚ ša ḫu-bu-ul il₅-we-da-ku ša e-li-a-ni sà-ar a-na 1 GÚ KÙ.BABBAR en-um-a-šur ù me-er-ú-šu me-er-ú a-ni-nim ù ma-ma-an a-na il₅-we-da-ku ú-la i-tù-a-ar šu-ma ma-ma-an i-tù-a-ar i-na-aḫ-DINGIR ú-ba-áb-šu IGI a-ḫu-qar IGI a-šùr-DU₁₀ IGI en-um-a-šùr